کیا قربانی ہر مسلمان پر واجب ہے جو حج ادا نہ کر رہا ہو
شکریہ۔ جیسا اپ نے فرمایا کہ ہر فرض عبادت کی نفل موجود ہے۔ کیا یہ اصول زکوۃ پر بھی لاگو ہوتا ہے۔ اور اگر ہاں تو زکوۃ کی نفل عبادت کیا ہے۔ جو بات میں سمجھنا چاہ رہا ہوں وہ قرآن سے دلیل ہے جو یہ ثابت کرے کہ قربانی کا جانور صرف حج کے دونون مین ہی کیا جائے گا۔ کیا یہ مناسب نہیں کہ اس قربانی کو پورے سال کسی بھی وقت کیا جائے تاکہ مسکینوں کو پورا سال کسی نہ کسی طور لحم میسر رہنے کی توقع ہو۔تین دن میں کروڑوں جانوروں کی قربانی اور اس گرمی میں اس تمام گوشت کے ضیاع کا خدشہ اس بات کی اخلاقی بنیاد کو کمزور کر دیتا ہے۔اپ نے فرمایا کہ حاجیوں سے مشابہت کے لئے دنیا کے تمام مسلمان گھرانوں میں جو استطاعت رکھتے ہوں یہ قربانی انہی 3 دونوں میں کی جاتی ہے۔ سوال یہ بھی پیدا ہوتا ہے اب اس نئےنظام میں تو برسوں سے حاجیوں کو خود اپنی قربانی کے وقت کا کوئی خاص اور یقینی علم نہیں ہوتا۔ نہ وہ جانور اپنے ساتھ لاتے ہیں۔ نہ جانور دیکھتے ہیں۔ نہ جانور خود قربان کرتے ہیں۔ تو ان سے مشابہت کیسے منسوب کی جا سکتی ہے۔ امید ہے برا نہیں منائیں گے۔